Salem, Oregon
Salem esas la chef-urbo dil Usana stato Oregon, e sideyo dil komtio Marion. Segun la demografiala kontado di 2010, ol havis  habitanti. Entote ol havas 125,48 km².

L'urbo jacas an la valo Willamette. L'universitato Willamette, la maxim anciena del westo di Usa, jacas en Salem.

La vorto "Salem" venas del Hebrea vorto Shalom, signifikante paco. La surnomo dil urbo esas Cherry City pro la festo di cerizi qui eventis dum la 20ma yarcento.

Historio 
L'indijena vorto por la loko esas Chemeketa, qua signifikas loko por renkontrar. On povas trovar ta vorto en la kolegio Chemeketa Community. 

L'unesma Europani en la loko venis en 1840. Pos la fondo dil urbo ol divenis la chef-urbo di Oregon en 1851, pos movesir de Oregon City.

Geografio 
Segun Usana Kontado-Ministerio, l'urbo havas entote 120.1 km², equivalanta a 46.4 mi², di qui 118.4 km² (45.7 mi²) esas lando e 1.6 km² (0.6 mi², equivalanta a 1.35% de la surfaco totala) esas aquo.

Demografio 
Segun la demografiala kontado di 2000, esis 136,924 homi, 50,676 hemanari, e 32,331 familii qui rezidis en la urbo. La denseso di habitantaro esis 1,156.1/km² (2,994.0/mi²). Esis 53,817 domi kun mezvalora denseso di 454.4/km² (1,176.8/mi²). Segun raso, esis 83.07% Blanki, 1.28% Negri od Afrik-Usani, 1.51% indijeni Amerikana, 2.41% Aziani, 0.47% Pacifik-insulani, 7.90% de altra rasi, e 3.36% de du o plura rasi, e 14.59% de la habitantaro esis Hispan-Amerikani o Latin-Amerikani de irga raso.

Esas 50,676 hemanari, di qui 32.4% havas pueri evante min kam 18 en la domo, 47.7% esas mariajita e habitas kune, 11.6% muliero sen spozulo esis la domo-chefo, e 36.2% esas ne-familii. En 28.3% de omna hemanari vivis unika sola individuo, e 10.5% habitesis da singla individuo evante 65 yari o pluse. La mezvalora grandeso per hemanaro esis 2.53 personi e la mezvalora grandeso per familio esis 3.10 personi.

La procento di habitanti segun evo esis: 25.4% evante min kam 18 yari, 11.4% de 18 til 24 yari, 30.1% de 25 til 44 yari, 20.6% de 45 til 64 yari, e 12.4% evante 65 yari o pluse. La mezvalora evo esis 34 yari. Por singla 100 mulieri esis 100.9 viri. Por singla 100 mulieri evante 18 yari o pluse esis 99.5 viri.

La mezvalora revenuo per hemanaro en la urbo esis $38,881, e la mezvalora revenuo per familio esis $46,409. La mezvalora revenuo por la viri esis $34,746 kontre $26,789 por la mulieri. La revenuo per capita por la urbo esis $19,141. Vivis sub la povreso-lineo 15.0% de la habitantaro e 10.5% de la familii. Ek omna habitantaro evante min kam 18 yari, 20.2%, ed ek omna habitantaro evante 65 yari o pluse, 7.1%, vivis sub la povreso-lineo.

Jurnali 
 Salem Monthly - alternativa jurnalo
 The Statesman Journal - l'unika diala jurnalo en la urbo

Referi

Extera ligili 
 Salem
 oficala ret-situo pri turismo
 Chambro pri Komerco en Salem

Urbi en Oregon